Dunkin' Donuts

„Dunkin' Donuts“ – tarptautinis amerikiečių kavinių tinklas, įkurtas 1950 m. Masačusetse. Pasaulyje veikia kiek mažiau nei 11 tūkst. kavinių, daugiausiai JAV bei Azijos šalyse; 2013 m. pardavimai siekė 7,14 mlrd. JAV dol.Dunkin' Brands > Investor Relations > Financial Information > Annual Reports > 2013  „Dunkin' Donuts“ valdančios kompanijos metinė finansų ataskaita. Nuoroda tikrinta 2014-08-30. Tinklo kavinėse kiekvieną dieną apsilanko apie 3 milijonus lankytojų.Dunkin' Donuts > Home > Company Snapshot Oficiali svetainė. Nuoroda tikrinta 2014-08-30.

Kavinės visų pirma užsiima įvairių konditerijos gaminių prekyba, įskaitant spurgas, sausainius, keksiukus, pyragėlius bei kitus užkandžius. Itin didelę pardavimų dalį sudaro įvairūs kavos, arbatos gėrimai, kokteiliai ir šalti gaivieji gėrimai.Dunkin' Donuts > Menu Oficiali svetainė. Nuoroda tikrinta 2014-08-30. Kavinėse parduodama 2,7 mln. kavos puodelių per dieną arba 1 mlrd. puodelių per metus. Vienas iš didžiausių „Dunkin' Donuts“ konkurentų išlieka „Starbucks“.„Dunkin' Donuts – Reinventing America’s Cup of Coffee“. Fast Company. Nuoroda tikrinta 2014-08-30.

 Istorija 
Bill Rosenberg pirmąją užkandinę pavadinimu „Open Kettle“, prekiaujančią spurgomis, atidarė 1948 m. Masačusetse. Po kelerių metų, 1950 m., restoranas buvo pervadintas į „Dunkin' Donuts“. Po penkerių metų pasirašyta pirmoji franšizės sutartis. 1963 m. atidaryta 100-oji užkandinė, 1972 m. pristatytos garsiosios spurgos „Munchkins“, o 1978 m. į meniu įtraukti keksai. Po metų atidarytas 1000-asis franšizės būdu valdomas restoranas. 1990 m. duris atvėrė 2000-asis, o po dvejų metų – ir 3000-asis „Dunkin' Donuts“ ženklo restoranas. 1996 m. pristatyti pusrytiniai riestainiai, o kitais metais ir sumuštiniai. 2006 m. pirmą kartą panaudotas garsusis kompanijos šūkis „America Runs on Dunkin'“. Kompanija turi planų savo tinklą išplėsti iki 15 tūkst. restoranų.„History of Dunkin' Donuts“. boston.com. Nuoroda tikrinta 2014-08-30.

 Kavinių tinklas ir pardavimai 
„Dunkin' Donuts“ veiklą vykdo 33-ose pasaulio valstybėse. Daugiausiai kavinių veikia Amerikoje (Jungtinėse Valstijose, Aruboje, Bahamose, Kanadoje, Čilėje, Kolumbijoje, Ekvadore, Gvatemaloje, Hondūre, Panamoje, Peru ir Puerto Rike) bei Azijoje (Kinijoje, Indijoje, Indonezijoje, Japonijoje, Pietų Korėjoje, Kuveite, Libane, Malaizijoje, Omane, Pakistane, Filipinuose, Katare, Saudo Arabijoje, Singapūre, Tailande ir Jungtiniuose Arabų Emyratuose). „Dunkin' Donuts“ veikia ir kelete valstybių Europoje (Bulgarijoje, Vokietijoje, Rusijoje ir Ispanijoje) bei Naujojoje Zelandijoje.Dunkin' Donuts > Home > Company Snapshot > Global Presence Oficiali svetainė. Nuoroda tikrinta 2014-08-30. 2013 m. pabaigoje užsienio šalyse veikė 3181 kavinė, pardavimai siekė 684 mln. JAV dol.; tuo tarpu Jungtinėse Valstijose buvo įsikūrusios 7677 kavinės, pajamos siekė 6,7 mlrd. dolerių, 72,4 % visų tinklo pajamų.

 Šaltiniai 

 Nuorodos 

 Oficiali „Dunkin' Donuts“ svetainė
 „Dunkin' Donuts“ socialiniame tinkle „Facebook“

Kategorija:Restoranų tinklai
Kategorija:JAV įmonės